ddrg/super_eurlex huggingface dataset:
KIRJALLINEN KYSYMYS E-2083/00

esittäjä(t): Eija-Riitta Korhola (PPE-DE) komissiolle

(28. kesäkuuta 2000)

Aihe: Jäsenvaltioiden käyttämät muuntogeenisten viljalajien ruokaturvallisuustestit

Pystyykö komissio sanomaan, mitä seuraavista ruokaturvallisuustesteistä (vaikutus ihmisten terveyteen) sovelletaan muuntogeenisten viljalajien osalta kaikissa jäsenvaltioissa:

1. biokemiallinen rakenne,

2. biologinen vaikutus (a) yleensä ja (b) erityisryhmiin, kuten raskaana oleviin naisiin ja heidän lapsiinsa, immuunijärjestelmän häiriöistä kärsiviin sekä vanhuksiin?

David Byrnen komission puolesta antama yhteinen vastaus kirjallisiin kysymyksiin E-2083/00, E-2084/00 ja E-2086/00

(3. lokakuuta 2000)

Elintarvikkeiksi tai elintarvikkeiden ainesosiksi tarkoitettuihin geneettisesti muunneltuihin kasveihin ja niistä saataviin tuotteisiin sovelletaan uuselintarvikkeista ja elintarvikkeiden uusista ainesosista 27 päivänä tammikuuta 1997 annettua Euroopan parlamentin ja neuvoston asetusta (EY) N:o 258/97(1).

Komissio on laatinut suuntaviivoja uuselintarvikeasetuksen mukaisesta tietojen esittämistavasta ja hakemusten arvioinnista (uuselintarvikkeiden ja elintarvikkeiden uusien ainesosien tieteellisistä näkökohdista, niiden markkinoille saattamista koskevien hakemusten tueksi toimitettavien tietojen esittämistavasta sekä ensiarviointien laatimisesta Euroopan parlamentin ja neuvoston asetuksen (EY) N:o 258/97 mukaisesti annettu komission suositus 97/618/EY)(2).

Uuselintarvikkeiden ja elintarvikkeiden uusien ainesosien arviointi on toteutettava tapauskohtaisesti. Ensiarvioinnin suorittaa jäsenvaltion elintarvikkeiden arviointielin. Tämän jälkeen komissiolla ja muilla jäsenvaltioilla on 60 päivää aikaa esittää huomioita tai muistutuksia ensiarviointikertomuksesta. Mikäli muistutuksia esitetään, komissio kuulee asiassa elintarvikealan tiedekomiteaa. Tiedekomitean lausunnon julkaistaan Internetissä. Komission tarkoituksena on, että Internetissä julkaistaisiin vastaisuudessa myös sellaiset ensiarviointikertomukset, joista ei ole esitetty muistutuksia ja joista ei siten ole saatavilla tiedekomitean lausuntoa.

Komission yhteinen tutkimuskeskus (YTK) tekee parhaillaan tutkimusta(3), jossa kerätään ja analysoidaan tietoja geneettisesti muunneltujen organismien ja niistä saatujen tuotteiden kulutuksesta lyhyellä ja pitkällä aikavälillä. Tutkimusraportin on määrä valmistua alkuvuodesta 2001, ja tutkimustulokset antanevat lisätietoja asiasta.

(1) EYVL L 43, 14.2.1997.

(2) EYVL L 253, 16.9.1997.

(3) Impact of GMOs on Human Health and the Environment: Mapping of risks, koordinoijana IPTS-Sevilla.
KIRJALLINEN KYSYMYS E-2958/00 esittäjä(t): Ria Oomen-Ruijten (PPE-DE) komissiolle. Saksan ja Alankomaiden välisellä raja-alueella eläviä hamstereita koskeva tutkimus.



Virallinen lehti nro 081 E , 13/03/2001 s. 0221 - 0222



KIRJALLINEN KYSYMYS E-2958/00 esittäjä(t): Ria Oomen-Ruijten (PPE-DE) komissiolle (20. syyskuuta 2000) Aihe: Saksan ja Alankomaiden välisellä raja-alueella eläviä hamstereita koskeva tutkimus Hamstereiden luonnollisen elinympäristön vaarantuminen on jo jonkin aikaa hallinnut keskustelua rajat ylittävään liiketoimintaan tarkoitetun alueen rakentamisesta Saksassa sijaitsevan Aachenin ja Alankomaissa sijaitsevan Heerlenin välille. Komissio on teettänyt asiasta tutkimuksen alan asiantuntijan (Stubbe) johdolla Saksan luonnonsuojeluliiton esittämän valituksen pohjalta. Pitääkö komissio kyseistä asiantuntijaa riippumattomana tai puolueettomana, vaikka hän on valituksen esittäneen Saksan luonnonsuojeluliiton jäsen? Miten komissio aikoo kumota valitukset, joita saatetaan esittää kyseisen henkilön ilmeisen puolueellisuuden takia? Margot Wallströmin komission puolesta antama vastaus (6. lokakuuta 2000) Komissio pyytää kunnianarvoisaa jäsentä tutustumaan vastaukseen, jonka komissio antoi rouva Margot Keßler esittämään kirjalliseen kysymykseen P-0910/00(1). (1) EYVL C 26 E, 26.1.2001, s. 129.
KIRJALLINEN KYSYMYS E-2077/00 esittäjä(t): Chris Davies (ELDR) komissiolle. Työaikadirektiivi (93/104/EY).



Virallinen lehti nro 081 E , 13/03/2001 s. 0139 - 0140



KIRJALLINEN KYSYMYS E-2077/00 esittäjä(t): Chris Davies (ELDR) komissiolle (29. kesäkuuta 2000) Aihe: Työaikadirektiivi (93/104/EY) Työaikadirektiivin 93/104/EY(1) 18 artiklan 1 kohdan b (i) alakohdassa säädetään, että työnantajan on pidettävä ajan tasalla olevaa luetteloa kaikista työntekijöistä, jotka työskentelevät enemmän kuin 48 tuntia viikossa. Onko komissio tyytyväinen siihen, että tämä säännös on kokonaisuudessaan saatettu osaksi Yhdistyneen kuningaskunnan lainsäädäntöä säädöksellä SI 1999/3372? (1) EYVL L 307, 13.12.1993, s. 18. Anna Diamantopouloun komission puolesta antama vastaus (7. syyskuuta 2000) Tietyistä työajan järjestämistä koskevista seikoista 23. marraskuuta 1993 annetun direktiivin 93/104/EY 18 artiklan 6 kohdassa säädetään, että komissio antaa joka viides vuosi Euroopan parlamentille, neuvostolle ja talous- ja sosiaalikomitealle kertomuksen direktiivin täytäntöönpanosta kaikissa jäsenvaltioissa. Tämän täytäntöönpanokertomuksen laadinta on komissiossa nyt loppuvaiheissaan. Kun komissio on antanut kertomuksen, se toimittaa sen parlamentille.
KIRJALLINEN KYSYMYS E-1792/00 esittäjä(t): José Ribeiro e Castro (UEN) neuvostolle. Saksan ulkoministerin Joschka Fischerin EU:n tulevaisuutta koskevat ehdotukset.



Virallinen lehti nro 081 E , 13/03/2001 s. 0093 - 0094



KIRJALLINEN KYSYMYS E-1792/00 esittäjä(t): José Ribeiro e Castro (UEN) neuvostolle (9. kesäkuuta 2000) Aihe: Saksan ulkoministerin Joschka Fischerin EU:n tulevaisuutta koskevat ehdotukset Portugalilaisten tiedotusvälineiden mukaan Portugalin ulkoministeri Jaime Gama välitti Saksan ulkoministeri Joschka Fischerille lähettämässään kirjeessä sydämelliset onnittelut tämän Berliinissä 12. toukokuuta esittämien Euroopan unionin tulevaisuutta koskevien julkilausumien johdosta. Portugalin ulkoministerin kannanoton sanottiin edustavan nykyisen puheenjohtajavaltio Portugalin kantaa. Portugalin tiedotusvälineet julkaisivat tietysti ainoastaan niille annetut julkaistaviksi tarkoitetut tiedot. Monet ministeri Fischerin ehdotuksista ovat jyrkästi ristiriidassa puheenjohtajavaltio Portugalin aikaisemmin julkistamien tulevan hallitustenvälisen konferenssin asialistaluonnosta sekä siihen liittyviä neuvostossa ja jäsenvaltioiden kesken käytyjä keskusteluita koskevien lausuntojen kanssa. Ne ovat ristiriidassa jopa niiden näkemysten kanssa, joita itse Portugalin ulkoministeri puheenjohtajavaltio Portugalin nimissä esitti Euroopan parlamentille huhtikuun täysistunnossa Strasbourgissa. Merkitseekö Saksan ulkoministerin Joschka Fischerin ilmeinen ja julkisesti ilmaistu innostus sitä, että puheenjohtajavaltio Portugalin ja/tai neuvoston kanta on muuttunut tässä tapauksessa kannanmuutos olisi erittäin jyrkkä tulevan hallitustenvälisen konferenssin asialistan, sisällön ja valmisteluita koskevien suuntaviivojen suhteen? Vastaus (28. syyskuuta 2000) Arvoisa parlamentin jäsen on varmaankin tietoinen siitä, että neuvosto voi esittää kantansa vain niistä kysymyksistä, joista se on ilmaissut näkemyksensä tai tehnyt päätöksen. Neuvosto ei voi toimielimenä kommentoida yksittäisen jäsenensä esittämiä näkemyksiä. Tiedätte varmaankin, että neuvosto ei osallistu jäsenvaltioiden hallitusten edustajien konferenssin työskentelyyn eikä se näin ollen voi kommentoida sitä. Euroopan parlamentilla on sen sijaan kaksi tarkkailijaa, jotka osallistuvat tiiviisti konferenssin työskentelyyn valmistelutasolla. Mitä tulee puheenjohtajavaltion arviointiin HVK:n työskentelystä, pyydämme Teitä tutustumaan puheenjohtajavaltion johdolla laadittuun raporttiin, joka toimitettiin Feiran Eurooppa-neuvostolle ja julkistettiin 14. kesäkuuta.
KIRJALLINEN KYSYMYS E-1797/00 esittäjä(t): Jonas Sjöstedt (GUE/NGL) komissiolle. Ruotsin tullilaitosta koskevat supistukset.



Virallinen lehti nro 089 E , 20/03/2001 s. 0088 - 0088



KIRJALLINEN KYSYMYS E-1797/00 esittäjä(t): Jonas Sjöstedt (GUE/NGL) komissiolle (8. kesäkuuta 2000) Aihe: Ruotsin tullilaitosta koskevat supistukset Mitä mieltä komissio on Ruotsin tullilaitoksen toiminnan supistamista koskevasta ehdotuksesta, joka saattaa johtaa tullivirkailijoiden poistamiseen kokonaan esim. Gotlannista? Ottaen huomioon, että Gotlantia on pidettävä Euroopan unionin ja kolmannen maan välisenä rajana, onko komissio selvillä tullilaitoksen henkilöstövähennyksistä ja tulevaisuudensuunnitelmista? Frederik Bolkesteinin komission puolesta antama vastaus (19. heinäkuuta 2000) Yhteisölainsäädäntö on se oikeusperusta, jonka pohjalta yhteisön ulkorajat suojataan yhteisön toimivaltaa koskevissa asioissa. Jäsenvaltiot toimivat yhteisön hyväksi tämän lainsäädännön perusteella. Se, miten se tehdään ja millaisia voimavaroja siihen osoitetaan, on jäsenvaltioiden vastuulla. Komissio voi tarkastaa jäsenvaltioiden toimintaa tarkistuskäynneillä omien voimavaravelvoitteidensa mukaisesti. Komissio toimii myös yhdessä jäsenvaltioiden kanssa Tulli 2002 -ohjelmassa varmistaakseen valvonnan tehostumisen koko yhteisössä.
KIRJALLINEN KYSYMYS E-2116/00 esittäjä(t): Eija-Riitta Korhola (PPE-DE) komissiolle. Moottoripyöräilijöiden turvavarusteet.



Virallinen lehti nro 081 E , 13/03/2001 s. 0146 - 0147



KIRJALLINEN KYSYMYS E-2116/00 esittäjä(t): Eija-Riitta Korhola (PPE-DE) komissiolle (30. kesäkuuta 2000) Aihe: Moottoripyöräilijöiden turvavarusteet Moottoripyörä on liikenteessä osapuoli, joka onnettomuustilanteissa on erittäin suojaton. Käytettävissä on kypärän lisäksi myös muita suojavarusteita. Millaisia määräyksiä kypärän ja muiden suojavarusteiden käytöstä on jäsenmaissa? Onko komissiolla tutkimustietoa suojavarusteiden (muiden kuin kypärän) käytön merkityksestä onnettomuuksissa? Pitääkö komissio tarpeellisena yhtenäistää suojavarusteita ja niiden käyttöä koskevia määräyksiä EU:ssa? Loyola de Palacion komission puolesta antama vastaus (8. syyskuuta 2000) Komissio toteaa 17. maaliskuuta 2000 antamassaan tiedonannossa EU:n liikenneturvallisuuden painopisteet: Seurantakertomus ja toimenpiteiden asettaminen tärkeysjärjestykseen(1), että ajoneuvossa matkustavien suojeleminen törmäyksissä on yksi tärkeimmistä liikenneturvallisuuden painopisteistä yhteisössä. Tämä koskee myös moottoripyöräilijöiden kypärän käyttöä. Neuvosto katsoo 26. kesäkuuta 2000 antamassaan päätöslauselmassa, että moottoripyörän ja mopon käyttäjien kypäränkäyttöpakkoa koskevan direktiivin antamisessa on edistyttävä. Komission tietojen mukaan moottoripyöräilijöille on säädetty kypäräpakko kaikissa jäsenvaltioissa. Komissio selvittää lähikuukausina, millaisia säännöksiä on annettu kypärän käytöstä pienikuutioisilla moottoripyörillä ajettaessa. Selvitys koskee myös lainsäädännön noudattamista ja tehokkuutta koskevia käynnissä olevia tutkimuksia sekä muiden suojavarusteiden käyttöä. Tämän ensimmäisen selvityksen jälkeen komissio arvioi, onko lainsäädännön yhdenmukaistamiseen tarvetta. (1) KOM(2000) 125 lopullinen.
KIRJALLINEN KYSYMYS E-1983/00 esittäjä(t): Michael Cashman (PSE) komissiolle. Tanssinopettajat.



Virallinen lehti nro 081 E , 13/03/2001 s. 0125 - 0125



KIRJALLINEN KYSYMYS E-1983/00 esittäjä(t): Michael Cashman (PSE) komissiolle (21. kesäkuuta 2000) Aihe: Tanssinopettajat Voisiko komissio ilmoittaa, onko olemassa suunnitelmia Euroopan laajuisen rekisteröintijärjestelmän luomisesta eri tanssilajien opettajille? Onko suunnitelmia sen takaamiseksi, että yhdessä jäsenvaltiossa hankittu tanssinopettajan pätevyys tunnustetaan myös muissa jäsenvaltioissa? Onko Euroopan unionissa suunnitteilla hankkeita, joilla rahoitettaisiin tanssikoulujen ja -laitosten toimintaa? Frederik Bolkesteinin komission puolesta antama vastaus (28. heinäkuuta 2000) Euroopan laajuisen rekisteröintijärjestelmän luomisesta eri tanssilajien opettajille ei ole suunnitelmia. Myöskään sen takaamiseksi, että yhdessä jäsenvaltiossa hankittu tanssinopettajan pätevyys tunnustetaan myös muissa jäsenvaltioissa ei ole suunnitelmia. Neuvosto hyväksyi 21. joulukuuta 1988 direktiivin 89/48/ETY vähintään kolmivuotisesta ammatillisesta korkeammasta koulutuksesta annettujen tutkintotodistusten tunnustamista koskevasta yleisestä järjestelmästä(1). Yleistä järjestelmää täydennettiin kesäkuussa 1992 neuvoston direktiivillä 92/51/ETY(2), joka koskee säänneltyjä ammatteja, joihin vaadittavan koulutuksen kesto on lyhyempi kuin kolme vuotta. Käytännössä se, kumpaa direktiiviä sovelletaan, riippuu siitä, millaista koulutustasoa vastaanottavassa jäsenvaltiossa edellytetään tietyn ammatin harjoittamiseksi. Näissä kahdessa direktiivissä vahvistetaan menettely, joka helpottaa tutkintotodistusten tunnustamista koko yhteisössä silloin, kun ammatti, jota maahanmuuttaja haluaa harjoittaa, on vastaanottavassa jäsenvaltiossa säännelty. Ammatti on säännelty silloin, kun kyseisen ammatin aloittamisen ja harjoittamisen edellytyksenä kansallisten lakien, asetusten tai hallinnollisten määräysten mukaan on se, että ammatin harjoittajalla on tietty pätevyys. Hakijan on jätettävä erillinen hakemus vastaanottavan jäsenvaltion viranomaisille. Hakemus on sen jälkeen käsiteltävä mahdollisimman nopeasti, ja ratkaisu on ilmoitettava vastaanottavan jäsenvaltion toimivaltaisen viranomaisen perusteltuna päätöksenä neljän kuukauden kuluessa asianomaista koskevien kaikkien asiakirjojen esittämisestä. Päätös tai se, ettei sitä ole annettu, on voitava saattaa tuomioistuimen käsiteltäväksi kansallisen lainsäädännön mukaisesti. Tunnustamisen edellytykset vaihtelevat sen mukaan, millaista pätevyyttä vastaanottavassa jäsenvaltiossa vaaditaan ja mikä on muuttajan pätevyystaso. Perussääntönä on, että tunnustus on myönnettävä, paitsi jos vastaanottavan jäsenvaltion ja kotijäsenvaltion koulutuksessa on merkittäviä eroja. Tällaisissa tapauksissa voidaan soveltaa korvaavia toimenpiteitä. Tunnustamisesta kieltäytyminen on kuitenkin mahdollista poikkeustapauksissa, jos esimerkiksi vastaanottavassa jäsenvaltiossa vaaditaan paljon korkeampaa pätevyystasoa kuin muuttajalla on. Suunnitelmia tanssikoulujen ja -laitosten rahoittamiseksi yhteisön varoin ei ole. (1) EYVL L 19, 24.1.1989. (2) EYVL L 209, 24.7.1992.
KIRJALLINEN KYSYMYS E-1405/00 esittäjä(t): Jeffrey Titford (EDD) komissiolle. Toimet Paul van Buiteneniä vastaan.



Virallinen lehti nro 081 E , 13/03/2001 s. 0038 - 0038



KIRJALLINEN KYSYMYS E-1405/00 esittäjä(t): Jeffrey Titford (EDD) komissiolle (5. toukokuuta 2000) Aihe: Toimet Paul van Buiteneniä vastaan Paul van Buitenen kertoi kirjansa Blowing the Whistle julkistamistilaisuudessa Englannissa hiljan, että häntä on varoitettu ja uhkailtu, hänen kotinsa on pengottu läpikotaisin, ja että hänelle on sanottu, että jos komission jäsenet päättävät ryhtyä oikeustoimiin häntä vastaan, komissio tukee heitä. Aikooko komissio toteuttaa toimia Paula van Buiteneniä vastaan? Tuomitseeko komissio ehdottomasti niiden henkilöiden toimet, jotka ovat mahdollisesti varoittaneet tai uhkailleet Paul van Buiteneniä, tai jotka ovat penkoneet hänen kotiaan? Neil Kinnockin komission puolesta antama vastaus (29. kesäkuuta 2000) Paul van Buitenenille määrättiin kurinpitoseuraamus, koska hän rikkoi voimassa olevia sääntöjä antamalla käynnissä olevaan rikostutkintaan ja kurinpitomenettelyyn liittyviä asiakirjoja komission ulkopuolelle. Paul van Buitenenille annettiin sääntöjen rikkomisesta muodollinen varoitus, ja asian käsittely päättyi siihen. Paul van Buitenen ei ole ilmoittanut komissiolle virallisesti, että häntä olisi varoitettu tai uhkailtu tai että hänen kotiinsa olisi tunkeuduttu laittomasti. Komissio luonnollisesti paheksuisi voimakkaasti parlamentin jäsenen kysymyksessä kuvailtua tai muun laista laitonta käytöstä. Henkilöstösääntöjen 24 artiklassa määrätään, että yhteisöt avustavat virkamiestä erityisesti oikeudellisissa toimenpiteissä sellaista henkilöä vastaan, joka uhkaa, loukkaa, solvaa tai herjaa virkamiestä tai hänen perheensä jäsentä tai hyökkää heitä vastaan tai vahingoittaa heidän omaisuuttaan virkamiehen aseman tai tehtävän vuoksi. Virkamiehen on virallisesti pyydettävä tällaista avustamista.
KIRJALLINEN KYSYMYS E-2724/00 esittäjä(t): Christopher Huhne (ELDR) komissiolle. Traktorit.



Virallinen lehti nro 081 E , 13/03/2001 s. 0216 - 0216



KIRJALLINEN KYSYMYS E-2724/00 esittäjä(t): Christopher Huhne (ELDR) komissiolle (1. syyskuuta 2000) Aihe: Traktorit Kuinka monta traktoria kussakin jäsenvaltiossa on sataa peltohehtaaria kohti? Franz Fischlerin komission puolesta antama yhteinen vastaus kirjallisiin kysymyksiin E-2723/00, E-2724/00, E-2725/00, E-2726/00 ja E-2728/00 (14. syyskuuta 2000) Taulukoita sisältävän vastauksen pituuden vuoksi komissio lähettää vastauksen suoraan arvoisille jäsenille ja parlamentin pääsihteeristölle.
KIRJALLINEN KYSYMYS P-1545/00 esittäjä(t): Bart Staes (Verts/ALE) komissiolle. Erityisiä sairauskuluja koskeva laki (AWBZ) Alankomaissa ja henkilöiden vapaa liikkuvuus EU:ssa.



Virallinen lehti nro 072 E , 06/03/2001 s. 0073 - 0073



KIRJALLINEN KYSYMYS P-1545/00 esittäjä(t): Bart Staes (Verts/ALE) komissiolle (10. toukokuuta 2000) Aihe: Erityisiä sairauskuluja koskeva laki (AWBZ) Alankomaissa ja henkilöiden vapaa liikkuvuus EU:ssa Vastauksessa kirjalliseen kysymykseen P-0706/00(1) ei annettu selkeää vastausta onko Alankomaiden AWBZ-lain muuttaminen ristiriidassa ihmisten vapaan liikkuvuuden kanssa unionissa. Alankomaissa kaikki kuuluvat yleisen erityisiä sairauskuluja koskevan lain (AWBZ) piiriin. Muissa EU:n jäsenvaltioissa asuvat alankomaalaiset jäivät 1. tammikuuta 2000 alkaen AWBZ-palvelujen ulkopuolelle. Onko Alankomaiden hallituksen päätös, jonka mukaan ulkomailla asuvat alankomaalaiset eivät enää 1. tammikuuta 2000 alkaen ole voineet käyttää AWBZ-palveluja, vastoin yhteisön periaatetta ihmisten vapaasta liikkuvuudesta unionissa? Jos vastaus on myönteinen, mitä toimia komissio toteuttaa varmistaakseen, että Alankomaiden AWBZ-laki tulee jälleen ihmisten vapaata liikkuvuutta unionissa koskevan yhteisön periaatteen mukaiseksi? Jos vastaus on kielteinen, mitä (oikeudellisia) perusteluja komissio voi esittää sen tueksi, että Alankomaiden AWBZ-laki on täysin sopusoinnussa ihmisten vapaata liikkuvuutta unionissa koskevan yhteisön periaatteen kanssa? (1) EYVL C 303 E, 24.10.2000, s. 207. Anna Diamantopouloun komission puolesta antama vastaus (14. kesäkuuta 2000) Komissio kiinnittää arvoisan parlamentin jäsenen huomiota siihen, että jos Alankomaiden kansalainen asuu toisessa jäsenvaltioissa tai aikoo muuttaa sinne asumaan harjoittamatta siellä taloudellista toimintaa (eläkkeensaajat, opiskelijat ja muuta aktiiviväestöön kuulumattomat), oikeus asua kyseisessä toisessa jäsenvaltiossa edellyttää kaikki vakuutustapahtumat siellä kattavaa sairausvakuutusta. Tämä edellytys perustuu seuraaviin yhteisön säännöksiin: neuvoston direktiivi 90/364/ETY oleskeluoikeudesta (28.6.1990)(1), neuvoston direktiivi 90/365/ETY ammattitoimintansa lopettaneiden työntekijöiden ja itsenäisten ammatinharjoittajien oleskeluoikeudesta (28.6.1990)(3) ja neuvoston direktiivi 93/96/ETY opiskelijoiden oleskeluoikeudesta (29.10.1993)(2). Alankomaiden lainsäädännön muuttaminen ei vaikuta tähän asumisoikeuteen, koska muutos koskee vain poikkeuksellisia sairauskuluja, joita ei kateta useissa jäsenvaltioissa. Koska toisessa jäsenvaltiossa asuvien Alankomaiden kansalaisten ei myöskään tarvitse maksaa poikkeuksellisiin sairauskuluihin liittyviä vakuutusmaksuja, he voivat halutessaan ottaa kyseisessä jäsenvaltiossa poikkeukselliset sairauskulut kattavan yksityisen tai muun lisävakuutuksen maksamalla vakuutusjärjestelmään sellaiset maksut, jotka he aiemmin maksoivat Alankomaiden sosiaaliturvajärjestelmään. Näin ollen Alankomaiden kyseessä olevan lainsäädännön muuttaminen ei haittaa aktiiviväestöön kuulumattomien Alankomaiden kansalaisten vapaata liikkuvuutta. (1) EYVL L 180, 13.7.1990. (2) EYVL L 317, 18.12.1993. (3) EYVL L 180, 13.7.1990.
KIRJALLINEN KYSYMYS E-1977/00 esittäjä(t): Camilo Nogueira Román (Verts/ALE) komissiolle. Galician kaltaisille alueille sopiva maataloustuotantomalli.



Virallinen lehti nro 089 E , 20/03/2001 s. 0121 - 0121



KIRJALLINEN KYSYMYS E-1977/00 esittäjä(t): Camilo Nogueira Román (Verts/ALE) komissiolle (21. kesäkuuta 2000) Aihe: Galician kaltaisille alueille sopiva maataloustuotantomalli Aikooko komissio edistää Galician kaltaisille alueille sopivaa maaseudun kehittämismallia, jossa maatalous perustuu karjanhoitoon ja jo johon sisältyvät sellaiset konkreettiset ja erityiset toimet kuin maanomistuksen siirron helpottaminen, maapörssin luominen ja maanviljelyyn tarkoitetun maan metsittämisen kieltäminen? Franz Fischlerin komission puolesta antama yhteinen vastaus kirjallisiin kysymyksiin E-1975/00 ja E-1977/00 (27. heinäkuuta 2000) Maidon ja maitotuotteiden yhteiseen markkinajärjestelyyn ei kuulu minkäänlaisia, jäsenvaltioiden alueviranomaisten kanssa tehtäviä sopimuksia paikallisen maitoteollisuuden kehittämisestä. Sen sijaan Galician aluekehitystä koskevan toimenpideohjelman maataloutta ja maaseudun kehittämistä koskevaan osioon sisällytetään jatkossa toimenpiteitä, joiden tarkoituksena on tukea ja vahvistaa maito- ja naudanliha-alan rakennetta ja sen arvonlisäysketjua (eli maito- ja lihateollisuutta).
KIRJALLINEN KYSYMYS E-1728/00 esittäjä(t): Ioannis Souladakis (PSE), Ulpu Iivari (PSE) ja Michel Rocard (PSE) neuvostolle. Eurooppalaisen musiikin tekijänoikeusmaksujen turvaaminen Yhdysvalloissa.



Virallinen lehti nro 072 E , 06/03/2001 s. 0106 - 0106



KIRJALLINEN KYSYMYS E-1728/00 esittäjä(t): Ioannis Souladakis (PSE), Ulpu Iivari (PSE) ja Michel Rocard (PSE) neuvostolle (5. kesäkuuta 2000) Aihe: Eurooppalaisen musiikin tekijänoikeusmaksujen turvaaminen Yhdysvalloissa Yhdysvaltojen lainsäädännön mukaan ravintolat, baarit ja muut vastaavat yritykset eivät joudu maksamaan tekijänoikeusmaksuja tiloissaan soitettavasta musiikista. Tämän seurauksena näissä paikoissa soitettava eurooppalainen musiikki menettää osuutensa tekijänoikeusmaksuista. WTO syytti hiljattain Yhdysvaltoja musiikin kansainvälisten tekijänoikeusstandardien rikkomisesta. Yhdysvallat ei ole kuitenkaan tehnyt mitään tilanteen korjaamiseksi, ja eurooppalaiset musiikkituottajat menettävät edelleen suuria määriä tekijänoikeusmaksuja. Mitä toimia neuvosto toteuttaa turvatakseen mainituissa yrityksissä soitettavan eurooppalaisen musiikin tekijänoikeudet? Vastaus (28. syyskuuta 2000) Arvoisien parlamentin jäsenten tarkoittamassa asiassa (Yhdysvaltain tekijänoikeuslain, sellaisena kuin se on muutettuna 27. lokakuuta 1998 säädetyllä Fairness in Music Licensing Act -lailla, 110 artiklan 5 kohta) EY ja sen jäsenvaltiot ovat johdonmukaisesti pyrkineet saamaan kyseiseen lakiin muutoksia, joiden avulla voitaisiin varmistaa eurooppalaisten solistien ja muusikkojen etujen tehokas suojaaminen Yhdysvalloissa. Erityisesti WTO:n puitteissa EY:n ja sen jäsenvaltioiden esityksestä on saatu perustettua riitojen ratkaisusta annettuja sääntöjä ja menettelyjä koskevan sopimuksen 6 artiklan sekä teollis- ja tekijänoikeuksien kauppaan liittyvistä näkökohdista tehdyn sopimuksen (TRIPS-sopimus) 64 artiklan 1 kohdan mukaisen paneelin. Paneeli on laatinut raportin, joka jaettiin 15. kesäkuuta 2000. Raportissaan paneeli esitti johtopäätöksen, jonka mukaan Yhdysvaltojen asiaa koskeva lainsäädäntö ei kaikilta osin täytä TRIPS-sopimuksen vaatimuksia ja suosittaa, että WTO:n riitojenratkaisuelin pyytää Yhdysvaltoja saattamaan kyseisen lakinsa yhdenmukaiseksi Yhdysvaltoja TRIPS-sopimuksen nojalla sitovien velvoitteiden kanssa. Riidan osapuolella on raportin jakamisesta 60 päivää aikaa vedota WTO:n muutoksenhakuelimeen. Aika kuluu umpeen 14. elokuuta 2000 ja tuolloin neuvostolla on mahdollisuus tehdä tilanneselvitys ja arvioida erityisesti 133-komitean puitteissa, millä tavoin Euroopan etuja voitaisiin edelleen parhaiten pyrkiä suojaamaan tässä asiassa WTO-sääntöjen mukaisesti.